pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.จัดตั้งคลินิกไข้หวัดต้นแบบในโรงพยาบาล รับมือไวรัสโคโรนาสายพันธุ์ใหม่ 2019
วันจันทร์ที่ 3 กุมภาพันธ์ 2563
สธ.จัดตั้งคลินิกไข้หวัดต้นแบบในโรงพยาบาล รับมือไวรัสโคโรนาสายพันธุ์ใหม่ 2019
กระทรวงสาธารณสุข มอบให้กรมการแพทย์ ประชุมการจัดระบบบริการด้านการแพทย์และสาธารณสุข   ในกรุงเทพมหานคร พร้อมจัดตั้งคลินิกไข้หวัด (Fever and ARI clinic) บริการเบ็ดเสร็จจุดเดียว ไม่ให้ผู้ป่วยที่เข้าข่ายเฝ้าระวังไปปะปนกับผู้ป่วยทั่วไป เพื่อลดการแพร่กระจายเ
กระทรวงสาธารณสุข มอบให้กรมการแพทย์ ประชุมการจัดระบบบริการด้านการแพทย์และสาธารณสุข ในกรุงเทพมหานคร พร้อมจัดตั้งคลินิกไข้หวัด (Fever andARI clinic) บริการเบ็ดเสร็จจุดเดียว ไม่ให้ผู้ป่วยที่เข้าข่ายเฝ้าระวังไปปะปนกับผู้ป่วยทั่วไป เพื่อลดการแพร่กระจายเชื้อ และกําชับให้สถานพยาบาลรัฐและเอกชนยึดหลักแนวทางเวชปฏิบัติในการดูแลรักษาผู้ป่วยโรคติดเชื้อไวรัสโคโรนาสายพันธุ์ใหม่​2019
วันนี้ (3 กุมภาพันธ์ 2563) ที่โรงแรมเอเชีย ราชเทวี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ ประชุมเตรียมความพร้อมการจัดระบบบริการด้านการแพทย์และสาธารณสุขในกรุงเทพมหานคร กรณีโรคติดเชื้อ​จากโคโรนาไวรัสสายพันธุ์ใหม่​ 2019 โดยมีผู้บริหาร บุคลากรทางการแพทย์ จากกลุ่มสถาบันแพทยศาสตร์แห่งประเทศไทยและโรงพยาบาลทั้งรัฐและเอกชนในเขตกรุงเทพมหานครและปริมณฑลเข้าร่วมประชุม เพื่อเตรียมพร้อมรับการระบาดของโรค
ดร.สาธิต กล่าวว่า กระทรวงสาธารณสุข ได้มอบหมายให้กรมการแพทย์เป็นผู้รับผิดชอบหลัก​ ในการจัดระบบการรักษาพยาบาล เตรียมความพร้อมสําหรับสถานพยาบาลในเขตกรุงเทพมหานครและปริมณฑล จึงได้ให้โรงพยาบาลในเครือข่ายจัดตั้งคลินิกไข้หวัด (Fever and ARI clinic) บริการแบบเบ็ดเสร็จจุดเดียว ไม่ให้ผู้ป่วยที่เข้าข่ายเฝ้าระวังไปปะปนกับผู้ป่วยทั่วไป เพื่อลดการแพร่กระจายเชื้อ โดยจะใช้โรงพยาบาลในสังกัดกรมการแพทย์เป็นต้นแบบ ซึ่งจะช่วยให้การคัดกรองผู้ป่วยมีความถูกต้อง รวดเร็วและตรงกับโรค เนื่องจากปัจจุบันมีผู้ป่วยที่เข้าเกณฑ์เฝ้าระวังสะสม (PUI) เพิ่มขึ้นอย่างต่อเนื่อง ดังนั้น การรับผู้ป่วยที่เข้ามารับการรักษาที่โรงพยาบาลเอง ขอความร่วมมือให้สถานพยาบาลแต่ละแห่ง รับผู้ป่วยตามเกณฑ์และปฏิบัติตามแนวทางของผู้เชี่ยวชาญจากกรมการแพทย์ เพื่อสะดวกต่อการจัดระบบส่งต่อผู้ป่วย และบริหารทรัพยากรเตียงร่วมกันอย่างรวดเร็วและทั่วถึง
ทั้งนี้ ศูนย์รับส่งต่อ โรงพยาบาลราชวิถี จะเป็นศูนย์ประสานงาน นอกจากนี้ให้บุคลาการทางการแพทย์ มีความตระหนักและมีความรู้ ความเข้าใจ ใช้หลักการตามแนวทางเวชปฏิบัติในการดูแลรักษาผู้ป่วยติดเชื้อไวรัสโคโรนาสายพันธุ์ใหม่ 2019 ของกระทรวงสาธารณสุข ซึ่งมีการปรับข้อมูลให้เป็นปัจจุบันโดยแพทย์ผู้เชี่ยวชาญจาก​กระทรวงสาธารณสุข​และ​คณาจารย์​จากคณะแพทย์​ ของมหาวิทยาลัย​ และ​ราชวิทยาลัย​ต่าง​ๆ​ และขอให้ช่วยกันประชาสัมพันธ์ ให้ประชาชนในพื้นที่หรือในชุมชน ได้ทราบเกี่ยวกับสําหรับการปฏิบัติตัวเพื่อป้องกันตัวเองและป้องกันการแพร่ระบาดของโรค โดยยึดหลัก "กินร้อน ช้อนกลาง ล้างมือ" และหลีกเลี่ยงการอยู่ในสถานที่แออัด หรือมีมลภาวะ และไม่อยู่ใกล้ชิดผู้ป่วยไอจาม ควรพกหน้ากากอนามัยไว้ติดตัวเพื่อป้องกันตนเอง หมั่นล้างมือให้สะอาดอยู่เสมอด้วยน้ํา และสบู่ หรือแอลกอฮอล์เจลล้างมือ หากมีไข้ มีอาการระบบทางเดินหายใจ เช่น ไอ เจ็บคอ มีน้ํามูก ให้สวมหน้ากากอนามัย และรีบไปพบแพทย์ทันที
****************************** 3 กุมภาพันธ์ 2563
รัฐบาลไทย-ข่าวทำเนียบรัฐบาล-สธ.เน้นย้ำการทำความสะอาดจุดสัมผัสในห้าง ลดแพร่เชื้อโควิด19 [กระทรวงสาธารณสุข]
วันอาทิตย์ที่ 17 พฤษภาคม 2563
สธ.เน้นย้ําการทําความสะอาดจุดสัมผัสในห้าง ลดแพร่เชื้อโควิด19 [กระทรวงสาธารณสุข]
สธ.เน้นย้ําการทําความสะอาดจุดสัมผัสในห้าง ลดแพร่เชื้อโควิด19
กระทรวงสาธารณสุข กําชับผู้ประกอบการ ทําความสะอาดจุดสัมผัสร่วมทุกชั่วโมง ชี้เป็นจุดเสี่ยงแพร่เชื้อโควิด19 รวมทั้งคัดกรองวัดไข้พนักงานทุกวัน ลดความเสี่ยงแพร่กระจายเชื้อระหว่างทํางาน พร้อมแนะนําเพิ่มระบบถ่ายเทให้อากาศไหลเวียนดี ยืนยันถ้าทุกคนร่วมมือกันจะสร้างความปลอดภัยวิถีชีวิตใหม่เกิดขึ้นได้
บ่ายวันนี้ (16 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า กระทรวงสาธารณสุข ยังคงเน้นย้ํามาตรการป้องกันการติดเชื้อไวรัสโคโรนา 2019 ในกิจการทั้ง 4 กลุ่ม ตั้งแต่กลุ่มความเสี่ยงต่ําจนถึงกลุ่มที่มีความเสี่ยงสูง โดยเฉพาะสถานประกอบการขนาดใหญ่ต้องให้ความสําคัญเมื่อเริ่มกลับมาให้บริการ คือ การทําความสะอาดจุดสัมผัสต่างๆ ที่จะมีผู้ใช้บริการจํานวนมาก อาทิ พื้น ผนัง เคาน์เตอร์บริการ ห้องสุขา ต้องจัดพนักงานทําความสะอาดจุดสัมผัสเป็นรายชั่วโมง โดยพนักงานทําความสะอาดต้องผ่านการตรวจวัดไข้ทุกวัน ป้องกันความเสี่ยงการแพร่กระจายเชื้อในระหว่างปฏิบัติงาน รวมทั้งต้องให้ความสําคัญการกําจัดขยะที่อาจจะเพิ่มขึ้นจากการใช้ภาชนะประเภทใช้แล้วทิ้ง ให้พร้อมเมื่อเปิดให้บริการ
แพทย์หญิงพรรณพิมล กล่าวต่อว่า ประชาชนอาจมีข้อกังวลการที่ห้างสรรพสินค้าไม่ได้เปิดให้บริการ เมื่อเปิดให้บริการอีกครั้งจะมีผลต่อระบบถ่ายเทอากาศหรือไม่นั้น จากการลงพื้นที่ตรวจสอบพบว่า แม้ว่าที่ผ่านมาห้างสรรพสินค้าจะไม่ได้เปิดบริการ แต่ได้เดินระบบเพื่อตรวจสอบการทํางานของระบบปรับอากาศอยู่ทุกวัน โดยได้ให้คําแนะนําเพิ่มเติมเรื่องความสะอาดและการจัดการระบบถ่ายเทอากาศเพิ่มเติม เพื่อให้มีการไหลเวียนอากาศเพิ่มขึ้น รวมทั้งได้ให้คําแนะนําเรื่องการวัดระดับคลอรีนในระบบถังเก็บน้ําว่าได้มาตรฐานหรือไม่ เนื่องจากหากเก็บน้ําไว้นานเกินไปค่าคลอรีนในน้ําอาจเจือจางได้ สําหรับประชาชนผู้ใช้บริการได้ย้ํามาตรการสุขอนามัยส่วนบุคคล ต้องสวมหน้ากากตลอดเวลา ยกเว้นแค่ช่วงรับประทานอาหาร หรือช่วงออกกําลังกายหนักๆเท่านั้น ส่วนผู้ให้บริการที่ต้องเจอลูกค้าจํานวนมากต้องสวมหน้ากากและใส่เฟสชิลด์ร่วมด้วย ที่สําคัญต้องมีจุดล้างมือ จุดคัดกรองวัดไข้ และกําหนดจุดเว้นระยะห่างอย่างเหมาะสมอีกด้วย
“ข้อสังเกตจากการสํารวจการประกอบกิจการระยะผ่อนคลายที่ 1 พบว่า ตลาด ร้านอาหาร/แผงลอยซูเปอร์มาร์เก็ต ผ่านมาตรการคุมเข้มถึงร้อยละ 95 ที่ต้องเน้นย้ําเพิ่มคือการคุมจํานวนคนต่อพื้นที่ไม่ให้แน่นเกินไป กําหนดเวลาการเข้าใช้งานไม่นานมากไป การทําความสะอาดจุดเสี่ยงเพิ่ม และคนขายหรือผู้ให้บริการต้องใส่หน้ากากให้ถูกต้อง ไม่ใช่ใส่ปิดแค่คางเท่านั้น ถ้าพบเจอต้องช่วยให้คําแนะนํา ส่วนร้านเสริมสวย ร้านตัดขนสัตว์สนามกีฬา สวนสาธารณะ จุดที่เน้นย้ํา คือ เรื่องการทําความสะอาดห้องน้ํา อุปกรณ์ และการกําจัดขยะอย่างถูกสุขลักษณะ ถ้าเราร่วมมือกันใช้ชีวิตวิถีใหม่อย่างปลอดภัย เชื่อว่ามาตรการผ่อนคลายระยะที่สองนี้จะผ่านไปได้ด้วยดี ทั้งนี้ หากประชาชนมีข้อแนะนําขอให้แจ้งได้ที่ แอปพลิเคชัน Thai stop COVID-19 ” แพทย์หญิงพรรณพิมลกล่าว
************************************** 16 พฤษภาคม 2563
รัฐบาลไทย-ข่าวทำเนียบรัฐบาล-รองประธาน  Boao Forum for Asia และประธานธนาคารเพื่อการลงทุนในโครงสร้างพื้นฐานเอเชีย เข้าเยี่ยมคารวะนายกรัฐมนตรี
วันพุธที่ 12 กรกฎาคม 2560
รองประธาน  Boao Forum for Asia และประธานธนาคารเพื่อการลงทุนในโครงสร้างพื้นฐานเอเชีย เข้าเยี่ยมคารวะนายกรัฐมนตรี
รองประธาน  Boao Forum for Asia และประธานธนาคารเพื่อการลงทุนในโครงสร้างพื้นฐานเอเชีย เข้าเยี่ยมคารวะนายกรัฐมนตรี
เวลา 14.00 น. นายเจิง เผยเหยียน (Mr.Zeng Peiyan) รองประธาน Boao Forum for Asia และ นายจิน ลี่ฉวิน (Mr.Jin Liqun) ประธานธนาคารเพื่อการลงทุนในโครงสร้างพื้นฐานเอเชีย (Asian Infrastructure Investment Bank : AIIB) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเยือนไทย ณ ห้องสีม่วง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวต้อนรับรองประธาน Boao Forum for Asia และประธานธนาคารเพื่อการลงทุนในโครงสร้างพื้นฐานเอเชียในนามของรัฐบาลไทยและนายกรัฐมนตรี และรู้สึกยินดีที่การประชุม Boao Forum for Asia Thailand Conference ได้มาจัดที่ประเทศไทยและประสบผลสําเร็จไปด้วยดี ประเทศไทยเป็นสมาชิกก่อตั้งของการประชุม Boao Forum และนายกรัฐมนตรีก็ได้มีโอกาสไปเข้าร่วมการประชุม Boao Forum ในระหว่างการเข้าร่วมการประชุมผู้นํากรอบความร่วมมือแม่โขง-ล้านช้าง ครั้งที่ 1 เมื่อปีที่ผ่านมาด้วย นายกรัฐมนตรีหวังว่า ไทยและ Boao Forum จะร่วมมือกันอย่างใกล้ชิดมากขึ้น โดยอาจพิจารณาความเป็นไปได้ที่จะจัดเวทีหารือในระดับอนุภูมิภาคในประเทศไทยในปีต่อๆไป
โอกาสนี้ นายกรัฐมนตรียังได้กล่าวชื่นชมธนาคารเพื่อการลงทุนในโครงสร้างพื้นฐานเอเชียว่ามีศักยภาพเพิ่มมากขึ้นและมีส่วนสําคัญอย่างยิ่งในการลงทุนเพื่อพัฒนาโครงสร้างพื้นฐานในภูมิภาคเอเชีย ซึ่งสอดคล้องกับแนวนโยบายของรัฐบาลไทย ในการส่งเสริมความเชื่อมโยงทางเศรษฐกิจระหว่างกันของประเทศสมาชิกในภูมิภาค ประเทศไทยในฐานะสมาชิกผู้ก่อตั้งยินดีสนับสนุนและให้ความร่วมมือกับธนาคารเพื่อการลงทุนในโครงสร้างพื้นฐานเอเชีย
รองประธาน Boao Forum for Asia กล่าวว่า Boao Forum ก่อตั้งขึ้นในปี ค.ศ. 1997 ภายหลังจากวิกฤตเศรษฐกิจ เพื่อเป็นเวทีสําหรับผู้นําระดับสูงทั้งจากภาครัฐบาล ภาคธุรกิจ และภาควิชาการในการหารือและแสดงวิสัยทัศน์ในเรื่องที่เป็นประเด็นสําคัญและเพื่อส่งเสริมความร่วมมือทางเศรษฐกิจในภูมิภาค รองประธาน Boao Forum for Asia ยังกล่าวแสดงความขอบคุณรัฐบาลไทยที่ได้ให้ความสําคัญกับการประชุม Boao Forum for Asia Thailand Conference ซึ่งจัดขึ้นในประเทศไทยวันนี้ โดยได้ให้นายดอน ปรมัตถ์วินัย รัฐมนตรีว่าการกระทรวงการต่างประเทศ เป็นตัวแทนของรัฐบาลไทยในการเข้าร่วมประชุมดังกล่าว ส่งผลให้ที่ประชุมได้บรรลุผลลัพธ์การประชุมมากมาย
ด้านประธานธนาคารเพื่อการลงทุนในโครงสร้างพื้นฐานเอเชียกล่าวว่า ธนาคารฯมีสมาชิกมากกว่า 80 ประเทศทั่วทุกภูมิภาคของโลก และขณะนี้มีสมาชิกที่เป็นประเทศในเอเชียเป็นส่วนใหญ่ หากทุกประเทศร่วมมือกันจะส่งผลให้เกิดการเชื่อมโยงทางเศรษฐกิจระหว่างกันของประเทศสมาชิกในภูมิภาค รวมถึงมีการพัฒนาระบบการคมนาคมขนส่งและสาธารณูปโภคขั้นพื้นฐาน นอกจากนี้ การที่รัฐบาลไทยวางแผนจะพัฒนาเขตพื้นที่เศรษฐกิจพิเศษตะวันออก (Eastern Economic Corridor - EEC) ซึ่งจะมีการพัฒนาโครงสร้างพื้นฐานจํานวนมาก หากประเทศไทยร่วมมือกับธนาคารฯจะทําให้ส่งผลดีต่อการเติบโตทางเศรษฐกิจของประเทศในระยะยาว
รัฐบาลไทย-ข่าวทำเนียบรัฐบาล-อย.ชี้แจงการตรวจสอบ วัคซีนป้องกันโรคพิษสุนัขบ้า มีระบบการอนุมัติทะเบียนนำเข้าวัคซีนฯ มีการพิจารณาเป็นขั้นตอนอย่างชัดเจน
วันอังคารที่ 21 สิงหาคม 2561
อย.ชี้แจงการตรวจสอบ วัคซีนป้องกันโรคพิษสุนัขบ้า มีระบบการอนุมัติทะเบียนนําเข้าวัคซีนฯ มีการพิจารณาเป็นขั้นตอนอย่างชัดเจน
อย.ชี้แจงมีระบบการอนุมัติทะเบียน นําเข้าวัคซีนป้องกันโรคพิษสุนัขบ้า มีการพิจารณาเป็นขั้นตอนอย่างชัดเจน ระบุ อย.-กรมวิทยาศาสตร์การแพทย์-กรมปศุสัตว์ ตรวจวิเคราะห์วัคซีนป้องกันโรคพิษสุนัขบ้าขึ้นทะเบียนไว้ทั้งหมดที่มีจําหน่าย พบมีประสิทธิภาพตามมาตรฐาน
วันที่ 15 สิงหาคม 2561 นพ.วันชัย สัตยาวุฒิพงศ์ เลขาธิการคณะกรรมการอาหารและยา สํานักงานคณะกรรมการอาหารและยา กระทรวงสาธารณสุข ชี้แจงประเด็นวัคซีน “หมาบ้า” 10 ล.โดส ล่องหน ซึ่งมีสาระสําคัญที่เกี่ยวข้องกับสํานักงานคณะกรรมการอาหารและยารวม 2 ประเด็นดังนี้ 1. การตรวจสอบวัคซีนป้องกันโรคพิษสุนัขบ้า ไม่มีการสุ่มตรวจจากท้องตลาด เน้นใช้วิธีนําเอาจากตัวอย่างที่บริษัทส่งมาให้ตรวจเท่านั้น 2. วัคซีนบางตัวที่เคยถูกเพิกถอนทะเบียน มีการนําเอาทะเบียนเก่า 7-8 ปีก่อน มาแสดงแทน
ข้อชี้แจง
สํานักงานคณะกรรมการอาหารและยา มีระบบการอนุมัติทะเบียนนําเข้าวัคซีนป้องกันโรคพิษสุนัขบ้าโดยมีการพิจารณาอย่างเป็นขั้นตอนอย่างชัดเจนโดยผู้เชี่ยวชาญฯ ซึ่งมีทั้งผู้เชี่ยวชาญภายในและจากภายนอก เช่น จากภาคการศึกษามหาวิทยาลัยต่าง ๆ โดย อย. จะพิจารณาข้อมูลและหลักฐานที่เกี่ยวข้อง เช่น หนังสือรับรองผลิตภัณฑ์ยา หนังสือรับรองการจําหน่ายผลิตภัณฑ์ในประเทศที่มีผลิตภัณฑ์วางจําหน่าย หนังสือรับรองมาตรฐานการผลิตที่ดีของผู้ผลิต ออกโดยหน่วยงานรัฐของประเทศผู้ผลิตในต่างประเทศ เอกสารหลักฐานแสดงข้อมูลคุณภาพการผลิตของวัคซีน รวมไปถึงเอกสารด้านความปลอดภัย ซึ่งนอกจากจะดูในเรื่องเอกสารจากต่างประเทศแล้ว ขณะเดียวกันจะต้องมีการสุ่มตรวจในประเทศด้วย โดย อย. จะทําการสุ่มตรวจวิเคราะห์ร่วมกับกรมวิทยาศาสตร์การแพทย์ อย่างสม่ําเสมอ เช่น กรณีตัวอย่างในปี 2559 สถาบันชีววัตถุ กรมวิทยาศาสตร์การแพทย์ ได้ตรวจพบว่ายา DOG-VAC RABIA เลขทะเบียน 1F 6/53 (B) มีความแรงของวัคซีน (Potency) ต่ํากว่ามาตรฐาน จึงเรียกเก็บยาคืนตั้งแต่ปลายปี 2559 และให้บริษัทฯ ผู้นําเข้าทําลายยาดังกล่าว รวมทั้งถอนทะเบียนวัคซีน และดําเนินคดีตามกฎหมาย
ปัจจุบัน อย. ได้ร่วมกับกรมวิทยาศาสตร์การแพทย์ และกรมปศุสัตว์ ทําการตรวจวิเคราะห์วัคซีนป้องกันโรคพิษสุนัขบ้าขึ้นทะเบียนไว้ทั้งหมดที่มีจําหน่าย พบว่ามีประสิทธิภาพตามมาตรฐานทุกผลิตภัณฑ์ ซึ่งปีนี้มีการตรวจเข้มข้นมากขึ้นทั้งในท้องตลาดและผู้นําเข้า หากวัคซีนที่เคยขึ้นทะเบียนแล้ว สงสัยในเรื่องคุณภาพมาตรฐาน อย.จะทําการรวบรวมข้อมูลและทบทวนทะเบียนตํารับยาโดยเร็ว
ในส่วนของประชาชน อย.ได้ประชาสัมพันธ์ให้ทราบถึง หากพบผลิตภัณฑ์ยาใดที่เป็นอันตราย สามารถแจ้งร้องเรียนได้ที่ สายด่วน อย. 1556 หรือผ่าน Oryor Smart Application หรือสํานักงานสาธารณสุขจังหวัดทุกจังหวัด
---------------------
รัฐบาลไทย-ข่าวทำเนียบรัฐบาล-นายกรัฐมนตรีเผยลงพื้นที่หนองบัวลำภู เพื่อติดตามความก้าวหน้าการดำเนินงานโครงการต่าง ๆ โดยจะนำความต้องการของประชาชนไปพิจารณา เพื่อสร้างความเข้มแข็งให้ท้องถิ่น
วันพฤหัสบดีที่ 22 มีนาคม 2561
นายกรัฐมนตรีเผยลงพื้นที่หนองบัวลําภู เพื่อติดตามความก้าวหน้าการดําเนินงานโครงการต่าง ๆ โดยจะนําความต้องการของประชาชนไปพิจารณา เพื่อสร้างความเข้มแข็งให้ท้องถิ่น
นายกรัฐมนตรีให้สัมภาษณ์สื่อมวลชนภายหลังเสร็จสิ้นภารกิจ เผยลงพื้นที่หนองบัวลําภูเพื่อติดตามความก้าวหน้าการดําเนินงานโครงการต่าง ๆ โดยจะนําความต้องการของประชาชนไปพิจารณา เพื่อสร้างความเข้มแข็งให้ท้องถิ่น
วันนี้ (22 มีนาคม 2561) เวลา 15.30 น. ณ บ้านนาคําไฮ ตําบลนาคําไฮ อําเภอเมือง จังหวัดหนองบัวลําภู พลเอก ประยุทธ์ จันทร์โอชา นายกรัฐมนตรี ให้สัมภาษณ์สื่อมวลชนภายหลังเสร็จสิ้นภารกิจ โดยเปิดเผยความรู้สึกในการลงพื้นที่พบปะประชาชนจังหวัดหนองบัวลําภู วันนี้ ว่า มีความสุขที่ได้มาพบพี่น้องประชาชน พร้อมได้มารับฟังความต้องการของพี่น้องประชาชน ซึ่งจะนําไปพิจารณาเพื่อสร้างความเข้มแข็งให้ท้องถิ่น พร้อมกล่าวยืนยันว่า การลงพื้นที่ในวันนี้ ไม่ได้เป็นการมาหาเสียง แต่มาติดตามความก้าวหน้าโครงการต่าง ๆ ตามแผนงบประมาณประจําปี และรับฟังสรุปผลการลงพื้นที่ของคณะกรรมการไทยนิยม ยั่งยืน โดยตรง เพื่อรับทราบแผนและโครงการ ทั้งนี้ เพื่อลดความซ้ําซ้อนการของงบประมาณในการดําเนินโครงการ ซึ่งบางโครงการสามารถเดินหน้าภายใต้งบประมาณปกติ ที่สําคัญคือจะต้องไม่มีการทุจริต ทุกฝ่ายต้องช่วยกันทั้งหมดและบูรณาการการใช้งบประมาณ
สําหรับการลงพื้นที่ครั้งนี้ ทําให้สามารถเห็นภาพรวมของปัญหา และต้องการช่วยขจัดความไม่เท่าเทียม ลดความเหลื่อมล้ํา ในส่วนของจังหวัดหนองบัวลําภู จากการทําประชาคมพบว่า มีความต้องการงบประมาณเพื่อสร้างถนน โดยเฉพาะถนนในเขตหมู่บ้าน โดยรัฐบาลจะได้นําไปกําหนดแผนแม่บทการพัฒนาโครงสร้างพื้นฐานอย่างเชื่อมโยงต่อไป
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงพาณิชย์สหรัฐอเมริกาเข้าเยี่ยมคารวะรองนายกรัฐมนตรี
วันพฤหัสบดีที่ 28 กันยายน 2560
รัฐมนตรีว่าการกระทรวงพาณิชย์สหรัฐอเมริกาเข้าเยี่ยมคารวะรองนายกรัฐมนตรี
รัฐมนตรีว่าการกระทรวงพาณิชย์สหรัฐอเมริกาเข้าเยี่ยมคารวะรองนายกรัฐมนตรี
วันนี้ (28 กันยายน 2560) เวลา 13.30 น. นายวิลเบอร์ รอสส์ (Mr. Wilbur Ross) รัฐมนตรีว่าการกระทรวงพาณิชย์สหรัฐอเมริกา เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล โดยมีนางอภิรดี ตันตราภรณ์ รัฐมนตรีว่าการกระทรวงพาณิชย์ เข้าร่วมด้วย สรุปสาระสําคัญการสนทนาดังนี้
รองนายกรัฐมนตรีแสดงความยินดีที่ได้พบรัฐมนตรีว่าการกระทรวงพาณิชย์สหรัฐฯ อีกครั้งหนึ่ง พร้อมกล่าวว่านายกรัฐมนตรีประทับใจที่การหารือกับรัฐมนตรีว่าการกระทรวงพาณิชย์สหรัฐอเมริกาวานนี้ประสบความสําเร็จและได้ฝากให้หารือในประเด็นด้านความร่วมมือด้านเศรษฐกิจระหว่างกัน
รัฐมนตรีว่าการกระทรวงพาณิชย์สหรัฐฯ รู้สึกประทับใจที่เมื่อวานได้มีโอกาสนําคณะลงนามแสดงความเสียใจในสมุดหลวงต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งพระมหากรุณาธิคุณในพระบาทสมเด็จพระปรมินทรมหาภูมิพลอดุลยเดชมีต่อชาวสหรัฐไม่ต่างจากที่พระองค์มีพระมหากรุณาธิคุณต่อคนไทย
โอกาสนี้ รัฐมนตรีว่าการกระทรวงพาณิชย์สหรัฐฯ แสดงความชื่นชมแหล่งท่องเที่ยวในประเทศไทย ประทับใจที่ได้เยี่ยมชมวัดพระศรีรัตนศาสดาราม โดยเห็นว่าประเทศไทยเป็นประเทศที่มีชื่อเสียงด้านการท่องเที่ยว เต็มไปด้วยสถานที่ที่มีประวัติศาสตร์ และเป็นแหล่งดึงดูดนักท่องเที่ยว เมื่อกลับไปยังสหรัฐอเมริกาจะเชิญชวนชาวสหรัฐฯ ให้มาท่องเที่ยวประเทศไทยมากขึ้น
ทั้งสองฝ่ายเห็นพ้องว่าการเดินทางเยือนสหรัฐอเมริกาของนายกรัฐมนตรีในสัปดาห์หน้าจะส่งผลดีต่อความสัมพันธ์ทวิภาคีระหว่างกัน โดยระหว่างการเยือนนายกรัฐมนตรีจะได้หารือกับประธานาธิบดีสหรัฐอเมริกา ซึ่งจะก่อให้เกิดผลสําเร็จอย่างเป็นรูปธรรมต่อความร่วมมือของทั้งสองประเทศ
รองนายกรัฐมนตรีกล่าวว่านายกรัฐมนตรีมีความมุ่งมั่นในการปฏิรูปประเทศ และมีนโยบายสนับสนุนการลงทุนจากต่างชาติ โดยมีโครงการระเบียงเศรษฐกิจภาคตะวันออก หรือ EEC (Eastern Economic Corridor : EEC) เพื่อวางพื้นฐานโครงสร้างในการกระตุ้นเศรษฐกิจ และการลงทุน พร้อมใช้โอกาสนี้เชิญชวนนักลงทุนสหรัฐฯ ที่มีความพร้อมและความเชี่ยวชาญด้านต่างๆ โดยเฉพาะอย่างยิ่งด้านวิทยาศาสตร์ เทคโนโลยี และระบบการศึกษาให้มาร่วมลงทุนในประเทศไทยด้วย
รัฐบาลไทย-ข่าวทำเนียบรัฐบาล-พม. เปิดรับสมัครโครงการเรือเยาวชนเอเชียอาคเนย์ประจำปี 2561 ร่วมสานพลังเยาวชนอาเซียน-ญี่ปุ่น
วันพุธที่ 14 มีนาคม 2561
พม. เปิดรับสมัครโครงการเรือเยาวชนเอเชียอาคเนย์ประจําปี 2561 ร่วมสานพลังเยาวชนอาเซียน-ญี่ปุ่น
พม. เปิดรับสมัครโครงการเรือเยาวชนเอเชียอาคเนย์ประจําปี 2561 ร่วมสานพลังเยาวชนอาเซียน-ญี่ปุ่น
วันนี้ (14 มี.ค. 61) เวลา 13.00 น. กระทรวงการพัฒนาสังคมและความมั่นคงของมนุษย์ (พม.) แถลงข่าวเกี่ยวกับการดําเนินงานตามภารกิจของกระทรวง พม. ดังนี้ 1. การเปิดรับสมัครผู้เข้าร่วมโครงการเรือเยาวชนเอเชียอาคเนย์ประจําปี 2561 และประเทศไทยเป็นเจ้าภาพจัดโครงการมิตรภาพเยาวชนล้านช้าง-แม่โขง ณ มณฑลยูนนาน ประเทศจีน และเชียงใหม่ ระหว่างวันที่ 14 - 22 มีนาคม 2561 และ 2. ความคืบหน้าผลการตรวจสอบการทุจริตเงินสงเคราะห์คนไร้ที่พึ่งฯ โดยมีนางนภา เศรษฐกร อธิบดีกรมพัฒนาสังคมและสวัสดิการและนายมานิตย์ มณีธรรม รองอธิบดีกรมกิจการเด็กและเยาวชนร่วมแถลงข่าว ณ ห้องประชุมชั้น 8 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
โครงการเรือเยาวชนเอเชียอาคเนย์ (Ship for Southeast Asian and Japanese Youth Program) เป็นโครงการตามข้อตกลงร่วมกันระหว่างรัฐบาลญี่ปุ่นกับรัฐบาลประเทศในเอเชียอาคเนย์ 5 ประเทศ ประกอบด้วย สาธารณรัฐอินโดนีเซีย มาเลเซีย สาธารณรัฐฟิลิปปินส์ สาธารณรัฐสิงคโปร์ และราชอาณาจักรไทย โดยประเทศญี่ปุ่นเป็นเจ้าของโครงการฯ และรับผิดชอบค่าใช้จ่ายส่วนใหญ่ สําหรับประเทศที่เข้าร่วมโครงการฯ รับผิดชอบค่าใช้จ่ายบางส่วน ในการคัดเลือก ฝึกอบรม และต้อนรับคณะเยาวชนของแต่ละประเทศ โดยในปี 2561 เรือเยาวชนเอเชียอาคเนย์ มีกําหนดนําเยาวชนจากกลุ่มประเทศอาเซียน ประเทศละ 28 คน และหัวหน้าคณะเยาวชน ประเทศละ 1 คน รวมทั้งเยาวชนจากประเทศญี่ปุ่น จํานวน 40 คน รวมทั้งสิ้น 330 คน ซึ่งทั้งหมดเดินทางไปกับเรือนิปปอน มารู โดยมีจุดเริ่มต้นของการเดินทาง ณ ประเทศญี่ปุ่น ต่อจากนั้นเรือจะแวะเยือนประเทศสมาชิกอาเซียน และระหว่างการเดินทาง มีการเข้าร่วมกิจกรรมต่างๆ ทั้งบนเรือและในประเทศที่เรือแวะเยือน รวมระยะเวลาประมาณ 50-52 วัน ทั้งนี้ กระทรวง พม. โดยกรมกิจการเด็กและเยาวชน (ดย.) ขอเชิญชวนเยาวชนที่สนใจสมัครเข้าร่วมโครงการดังกล่าว ตั้งแต่บัดนี้จนถึงวันที่ 30 มีนาคม 2561 และสามารถดูรายละเอียดเพิ่มเติมได้ที่www.dcy.go.th
สําหรับโครงการมิตรภาพเยาวชนล้านช้าง - แม่โขง (Lanchang - Mekong Youth Friendship Program) เป็นอีกโครงการหนึ่งที่มุ่งพัฒนาศักยภาพเยาวชน โดยเฉพาะจากกลุ่มประเทศในแถบลุ่มแม่น้ําโขง 6 ประเทศ ได้แก่ ราชอาณาจักรกัมพูชา สาธารณรัฐประชาชนจีน สาธารณรัฐประชาธิปไตยประชาชนลาว สาธารณรัฐแห่งสหภาพ เมียนมา สาธารณรัฐสังคมนิยมเวียดนาม และราชอาณาจักรไทย ได้มีโอกาสแลกเปลี่ยนความคิดเห็นและสร้างเสริมประสบการณ์ ความรู้ในด้านต่างๆ ตลอดจนส่งเสริมการรวมกลุ่มของเยาวชน เพื่อสร้างประโยชน์ร่วมกันในอนุภูมิภาคลุ่มแม่น้ําโขง ซึ่งในปี 2561 นับเป็นโครงการฯ ครั้งที่ 13 ภายใต้หัวข้อ "เยาวชนสร้างสรรค์สื่อ : มิตรภาพกับความเชื่อใจ บนความมุ่งมั่นและพันธกิจของสื่อเยาวชน” (Convey Friendship and Promote the Mutual Trust - the Aspiration and Obligation of Youth Media) โดยมีเยาวชนจาก 6 ประเทศๆ ละ 10 คน และหัวหน้าคณะประเทศละ 1 คน จํานวนทั้งสิ้น 66 คน เข้าร่วมโครงการฯ ระหว่างวันที่ 14 - 22 มีนาคม 2561 ณ มณฑลยูนนาน ประเทศจีน และจังหวัดเชียงใหม่ ประเทศไทย
รัฐบาลไทย-ข่าวทำเนียบรัฐบาล-พม. เน้นรุกสร้างพลังเด็กและเยาวชนจิตอาสา ร่วมสร้างการแบ่งปันที่ยิ่งใหญ่ Shift and Share เพื่อพัฒนาประเทศอย่างมั่นคง มั่งคั่ง และยั่งยืน
วันพุธที่ 8 พฤศจิกายน 2560
พม. เน้นรุกสร้างพลังเด็กและเยาวชนจิตอาสา ร่วมสร้างการแบ่งปันที่ยิ่งใหญ่ Shift and Share เพื่อพัฒนาประเทศอย่างมั่นคง มั่งคั่ง และยั่งยืน
พม. เน้นรุกสร้างพลังเด็กและเยาวชนจิตอาสา ร่วมสร้างการแบ่งปันที่ยิ่งใหญ่ Shift and Share เพื่อพัฒนาประเทศอย่างมั่นคง มั่งคั่ง และยั่งยืน
วันนี้ (8 พ.ย.60) เวลา 11.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในงานแถลงข่าวเปิดโครงการ "พัฒนาเพื่อการแบ่งปันที่ยิ่งใหญ่ Shift and Share เพื่อสร้างพลังจิตอาสา พัฒนาสังคมและสวัสดิการ" ภายใต้โครงการปาฏิหาริย์แห่งชีวิต (Miracle of Life) ประจําปี 2561 ณ บริเวณชั้น 1 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ได้เริ่มดําเนินโครงการปาฏิหาริย์แห่งชีวิต (Miracle of Life) ตั้งแต่ปี พ.ศ. 2552 โดยน้อมนําพระดําริ ทูลกระหม่อมหญิงอุบลรัตนราชกัญญา สิริวัฒนาพรรณวดี ในการปลูกจิตสํานึกเด็กและเยาวชนให้คํานึงถึงประโยชน์ส่วนรวม รู้จักการเป็น “ผู้ให้” อันเป็นหัวใจสําคัญในการสร้างประโยชน์ต่อชุมชนและสังคม และในปี พ.ศ. 2561 โครงการปาฏิหาริย์แห่งชีวิต (Miracle of Life) ครบรอบ 10 ปี กระทรวง พม. โดย พส. ได้น้อมนําพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ซึ่งทรงห่วงใยและทรงคํานึงถึงความอยู่ดีมีสุขของประชาชนเป็นสําคัญ เช่นเดียวกับพระราชปณิธานของพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยพระองค์ทรงพระกรุณาโปรดเกล้าโปรดกระหม่อม ให้หน่วยทหารมหาดเล็กรักษาพระองค์ ข้าราชบริพารในพระองค์ ร่วมกับหน่วยงานราชการและประชาชนทุกหมู่เหล่าที่มีจิตอาสา ร่วมกันบําเพ็ญสาธารณประโยชน์ในพื้นที่ต่างๆ ภายใต้ โครงการจิตอาสา “เราทําความดี ด้วยหัวใจ” และให้ขยายผลไปยังทุกจังหวัดทั่วประเทศ
พลตํารวจเอก อดุลย์ กล่าวต่อว่า ทั้งนี้ กระทรวง พม. โดย พส. ได้ดําเนินโครงการ "พัฒนาเพื่อการแบ่งปันที่ยิ่งใหญ่ Shift and Share สร้างพลังจิตอาสา พัฒนาสังคมและสวัสดิการ" เพื่อสานต่อพระราชปณิธานของพระองค์ท่าน ในการบ่มเพาะเมล็ดพันธุ์ ด้วยการพัฒนาศักยภาพเด็กและเยาวชนให้เป็นต้นไม้ที่เติบโตอย่างสมบูรณ์ และเดินตามรอยพ่อ ตามกระบวนการ 3 Shift คือ การยกระดับเติมความรู้ โดยยึดหลัก 3 ส. ได้แก่ 1) สร้าง พลังแห่งการให้และแบ่งปัน เด็กดีมีวินัย ห่วงใยประเทศชาติ 2) เสริม ประสบการณ์ชีวิต ปลูกจิตอาสาพัฒนาสังคมและสวัสดิการ และ 3) สืบสาน ทําดีเพื่อพ่อ สานต่อความดี ยึดวิถีความพอเพียง 7 Share เป็นการนําโครงการที่กลุ่มเด็กได้ร่วมคิด ร่วมสร้างสรรค์ ในงานจิตอาสาตามกระบวนการสวัสดิการสังคม 7 ด้าน เพื่อลงมือปฏิบัติจริงในพื้นที่ 11 จังหวัด ได้แก่ จังหวัดจันทบุรี นครสวรรค์ น่าน พิษณุโลก พัทลุง ระยอง ศรีสะเกษ สตูล สุรินทร์ อุบลราชธานี และกรุงเทพมหานคร
“ทั้งนี้ กระทรวง พม. โดย พส. พร้อมน้อมนําศาสตร์พระราชามาใช้เป็นแนวทางในการเสริมสร้างและพัฒนาคนทุกช่วงวัย โดยอาศัยความร่วมมือจากทุกภาคส่วน “พลังประชารัฐ พลังประชาชน” และการเสริมสร้างจิตอาสาแก่เด็กและเยาวชนเป็นการปลูกต้นกล้าความดีให้เติบโตอย่างแข็งแรงและมีคุณภาพ อีกทั้งเป็นกําลังสําคัญในการพัฒนาประเทศชาติให้มั่นคง มั่งคั่ง ยั่งยืน ต่อไป” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-สปส.จ่ายเงินว่างงาน โควิดล๊อตแรกแล้ววันนี้ [กระทรวงแรงงาน]
วันจันทร์ที่ 20 เมษายน 2563
สปส.จ่ายเงินว่างงาน โควิดล๊อตแรกแล้ววันนี้ [กระทรวงแรงงาน]
สปส.จ่ายเงินว่างงาน โควิดล๊อตแรกแล้ววันนี้
รัฐบาลไทย-ข่าวทำเนียบรัฐบาล-​กระทรวงสาธารณสุข  แจงไม่ได้เป็นผู้จัดซื้อและฉีดวัคซีนป้องกันโรคพิษสุนัขบ้าในสัตว์
วันพฤหัสบดีที่ 22 มีนาคม 2561
​กระทรวงสาธารณสุข  แจงไม่ได้เป็นผู้จัดซื้อและฉีดวัคซีนป้องกันโรคพิษสุนัขบ้าในสัตว์
อธิบดีกรมควบคุมโรค ชี้แจงกระทรวงสาธารณสุขไม่ได้ทําหน้าที่จัดซื้อและฉีดวัคซีนป้องกันโรคพิษสุนัขบ้าในสัตว์ หน้าที่หลักคือการดูแลรักษาผู้ถูกสุนัข แมว กัดหรือข่วน และให้วัคซีนป้องกันโรคพิษสุนัขบ้าสําหรับคน
อธิบดีกรมควบคุมโรค ชี้แจงกระทรวงสาธารณสุขไม่ได้ทําหน้าที่จัดซื้อและฉีดวัคซีนป้องกันโรคพิษสุนัขบ้าในสัตว์ หน้าที่หลักคือการดูแลรักษาผู้ถูกสุนัข แมว กัดหรือข่วน และให้วัคซีนป้องกันโรคพิษสุนัขบ้าสําหรับคน
นายแพทย์สุวรรณชัย วัฒนายิ่งเจริญชัย ให้สัมภาษณ์กรณีความเข้าใจคลาดเคลื่อนของประชาชนเรื่องการจัดซื้อและฉีดวัคซีนป้องกันโรคพิษสุนัขบ้า ว่า การป้องกันโรคพิษสุนัขบ้าด้วยวัคซีน มีการดําเนินการ 2 ส่วน คือ ในคนและสัตว์ โดยในคนที่ถูกสัตว์สงสัยว่าป่วยเช่น สุนัข แมว กัดหรือข่วน จะป้องกันโรคติดเชื้อไวรัสเรบีส์ (Rabies)ซึ่งหน่วยบริการในสังกัดกระทรวงสาธารณสุขทั่วประเทศ ได้จัดซื้อเตรียมพร้อมเพียงพอสําหรับไว้บริการในคนปีละประมาณ 500,000 โดส
ในสัตว์มีหน่วยงานรับผิดชอบ คือ องค์กรปกครองส่วนท้องถิ่น กรมปศุสัตว์ จัดซื้อและฉีดในสัตว์ที่เป็นพาหะของโรคคือ สุนัข แมว
“ขอชี้แจงให้ประชาชนเข้าใจว่า กระทรวงสาธารณสุข เรามีหน้าที่ดูแลคนเป็นหลัก เมื่อมีผู้ที่ถูกสุนัขหรือแมว กัด ข่วน เราจะทําแผล ฉีดวัคซีนป้องกันโรคบาดทะยัก และวัคซีนป้องกันโรคพิษสุนัขบ้าสําหรับคน ในส่วนของสัตว์ทั้งสุนัข แมว ท้องถิ่นและปศุสัตว์เป็นผู้ดูแล ทั้งการจัดซื้อและฉีดวัคซีนป้องกันโรคพิษสุนัขบ้าในสัตว์ ซึ่งกระทรวงสาธารณสุขทําได้คือสนับสนุนการดําเนินงาน ไม่ได้ก้าวล่วงไปจัดซื้อหรือบริการฉีดวัคซีนในสัตว์ได้” นายแพทย์สุวรรณชัยกล่าว